NJEMAČKI Bayer priopćio je da će nastaviti s izvozom osnovnih proizvoda za poljoprivredu u Rusiju, promijenivši stav iz ožujka da će isporuke u idućoj godini ovisiti o tome hoće li Rusija prestati s napadima na Ukrajinu.
Cilj nam je pomoći da se spriječi moguća kriza u opskrbi hranom bez presedana, a pristup hrani iz Rusije u tom je pogledu ključan, objavio je u priopćenju objavljenom u ponedjeljak najveći proizvođač sjemena i zaštitnih sredstava u svijetu.
Tekst se nastavlja ispod oglasa
Prijetnja iz ožujka
Bayer je u ožujku zaustavio svu potrošnju u Rusiji i Bjelorusiji koja nije povezana s osnovnim proizvodima i zaprijetio da će uskratiti isporuku osnovnih proizvoda, poput sjemena i pesticida, ako Moskva nastavi s "ničim izazvanim napadima" na Ukrajinu.
Zaokret se nadovezao na sporazum koji su Rusija, Ukrajina, Ujedinjeni narodi i Turska potpisali 22. srpnja kako bi se omogućio izvoz žitarica kroz tri blokirane ukrajinske luke na Crnom moru, primjećuje Reuters.